Skofte Ogmundsson

Skofte Ogmundsson eller Agmundsson, også kjent som Skofte fra Giske (død 1103) var en norsk lendmann av Giske-ætten som på begynnelsen av 1100-tallet lot utruste en korsferd.

Skofte var sønn av Ogmund Torbergsson, gift med Gudrun Tordsdatter, datter av Tord Foleson, og far til sønnene Ogmund, Finn og Tord, og døtrene Tora og Ragnhild.Snorre: Magnus Berrføtts saga, kap. 11 Tora ble gift med Åsolv Skuleson på Rein,Snorre: Harald Hardrådes saga, kap. 98 mens Ragnhild ble gift med Dag Eilivsson på Bratsberg gård i Skien.Snorre: Haraldssønnenes saga, kap. 21

Sammen med sine tre sønner dro Skofte omkring 1101 ut på korsferd. De seilte gjennom Gibraltarstredet (Njørvasund) med fem skip, men 1103 døde alle de fire lederne på reisen, og deres følgesvenner, som samme år kom frem til Palestina, vendte snart tilbake. Omtrent samtidig (10. juli 1103) var den danske kongen Erik Eiegod død på Kypros på vei til Det hellige land. Den neste korsferden som utgikk fra Skandinavia var kong Sigurd Jorsalfares i 1107.Snorre, Magnussønnenes saga, kap. 1

 Referanser 

Kategori:Giskeætten
Kategori:Fødsler på 1000-tallet
Kategori:Dødsfall i 1103